cyanic-selkie/wikianc huggingface dataset:
খাণ্ডোয়া
জনসংখ্যার উপাত্ত
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে খান্দোওয়া এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
অ্যাডাম হলিউক
অ্যাডাম জন হলিউক (Adam Hollioake; জন্ম: ৫ সেপ্টেম্বর ১৯৭১) মেলবোর্নে জন্মগ্রহণকারী অস্ট্রেলীয় বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ১৯৯৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও এসেক্সের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন অ্যাডাম হলিউক।
একমাত্র আন্তর্জাতিক ক্রিকেটার হিসেবে পেশাদার ক্রীড়াবিদের ভূমিকায় অবতীর্ণ হয়েছেন তিনি। পেশাদারী পর্যায়ে মিশ্র মার্শাল আর্ট ক্রীড়ায় অংশ নিয়েছেন। এছাড়াও, পেশাদার মুষ্টিযোদ্ধা হিসেবেও অংশ নিয়েছেন তিনি। তবে, সারে ও ইংল্যান্ড দলের পক্ষে ক্রিকেট খেলেই সর্বাধিক পরিচিতি লাভ করেছেন হলিউক। তন্মধ্যে, ১৯৯৭ থেকে ২০০৩ সাল পর্যন্ত সারে দলের নেতৃত্বে ছিলেন। এ সময় দলকে তিনবার কাউন্টি চ্যাম্পিয়নশীপের শিরোপা লাভে সহায়তা করেন। এছাড়াও, ইংল্যান্ড ক্রিকেট দলকে একদিনের আন্তর্জাতিকে অধিনায়ক হিসেব পরিচালনা করেছেন তিনি। ২০০৩ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।
২০০৪ সালে ক্রিকেট খেলা থেকে অবসর নেয়ার পর হলিউক দাতব্য সংস্থার অর্থ যোগানে নিজেকে সম্পৃক্ত করেন এবং গণমাধ্যমে অংশগ্রহণসহ আবাসন প্রকল্পের ব্যবসায় নিজেকে সম্পৃক্ত করেন। এরপর তিনি পশ্চিম অস্ট্রেলিয়ার পার্থে চলে যান ও পরবর্তীকালে কুইন্সল্যান্ডে স্থানান্তরিত হন। তবে, ২০১০ সালে তার আবাসন প্রতিষ্ঠানটি দেউলিয়া হয়ে যায়।
প্রারম্ভিক জীবন
১৯৭১ সালে মেলবোর্নে হলিউকের জন্ম। খনিজ শহর বলারাটে তার শৈশবকাল অতিবাহিত হয়। সেখানে তার পরিবার পাঁচ প্রজন্ম ধরে বসবাস করতেন। প্রকৌশলী বাবা স্থানীয় দলের পক্ষে ক্রিকেট খেলায় অংশ নিতেন। তবে, বলারাটের সেন্ট প্যাট্রিকস কলেজে অধ্যয়নকালীন অস্ট্রেলীয় রুলস ফুটবলে অংশ নিতেন। ১৯৮৩ সালে তার পরিবার ইংল্যান্ডে চলে যায়। সেখানে হলিউক ওয়েব্রিজের সেন্ট জর্জেস কলেজে ভর্তি হন।
অস্ট্রেলিয়ায় জন্মগ্রহণ করলেও অ্যাডাম ও তার ভাই বেন তাদের ক্রিকেট জীবনে হংকং ক্রিকেট ক্লাব জুনিয়ন গ্যাপার্সের পক্ষে খেলতেন। এ সময় তাদের বাবা জন যুক্তরাজ্যে গমনের পূর্বে হংকংয়ে কাজ করতেন। ১৯৮৪ সালে কনিষ্ঠ ভ্রাতা বেন হলিউককে সাথে নিয়ে ইংল্যান্ডে চলে যান।
তানজানিয়া–বাংলাদেশ সম্পর্ক
বাংলাদেশ–তানজানিয়া সম্পর্ক হল বাংলাদেশ ও তানজানিয়া রাষ্ট্রদ্বয়ের মধ্যকার দ্বিপাক্ষিক সম্পর্ক।
সামাজিক উন্নয়ন
বাংলাদেশের সাম্প্রতিক সামাজিক উন্নয়নের কারণে তানজানিয়া বাংলাদেশে তাদের নানান সামাজিক সমস্যা, যা কিনা বাংলাদেশের সাথে সাদৃশ্যপূর্ণ, সে বিষয়ে কার্যকর সমাধানের উদ্দেশ্যে দলকে সফরে পাঠায়। ব্র্যাকসহ বেশকিছু বাংলাদেশি এনজিও তানজানিয়ায় কর্মরত আছে, সাধারণত ক্ষুদ্রঋণ প্রকল্পে।
কৃষিখাতে সহযোগিতা
বিভিন্ন বাংলাদেশি কোম্পানি বর্তমান সরকারের ভবিষ্যত খাদ্য নিরাপত্তার লক্ষ্য হিসেবে তানজানিয়ার অব্যবহৃত কৃষিজমি ব্যবহার করতে চায়।
শিক্ষায় সহযোগিতা
ঢাকা বিশ্ববিদ্যালয় এবং ইউনিভার্সিটি অব দার উস সালাম উচ্চশিক্ষা ও গবেষণায় যৌথ কার্যক্রম চালিয়ে যাওয়ার জন্য একটি সমঝোতা স্মারক স্বাক্ষর করেছে।
অ্যাডাম হলিউক
প্রথম-শ্রেণীর ক্রিকেট
১৯৮৯ সালে সারে দলের পক্ষে খেলার জন্য চুক্তিবদ্ধ হন। আগস্ট, ১৯৯৩ তারিখে ঐ কাউন্টি দলের পক্ষে প্রথমবারের মতো প্রথম-শ্রেণীর ক্রিকেটে অভিষেক ঘটে তার। ১৯৯৫ সালে কাউন্টি ক্যাপ পরিধান করেন তিনি। ঐ মৌসুমে তিনি ১০৯৯ রান ও ২১ উইকেট পান। তিনি অল-রাউন্ডার হিসেবে চিত্রিত হন। আক্রমণধর্মী ব্যাটিংয়ের পাশাপাশি মিডিয়াম পেস বোলিংয়ে দক্ষতা দেখিয়েছেন তিনি।
১৯৯৬ সালে অ্যালেক স্টুয়ার্টের সাথে যৌথভাবে সারে দলের অধিনায়কের দায়িত্ব পালন করেন। ১৯৯৭ থেকে ২০০৩ সালে পর্যন্ত সারের অধিনায়কত্ব করেন। ১৯৯৯, ২০০০ ও ২০০২ সালে কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। সারের অধিনায়ক থাকাবস্থায় ৯টি শিরোপা পান। এরফলে প্রথম-শ্রেণীর দলের সর্বকালের তালিকায় অন্যতম সফলতম অধিনায়কের মর্যাদা পান তিনি।
আন্তর্জাতিক ক্রিকেট
আগস্ট, ১৯৯৬ সালে পাকিস্তানের বিপক্ষে দুইটি একদিনের আন্তর্জাতিকে অংশগ্রহণের মাধ্যমে তার ইংরেজ দলে অভিষেক ঘটে। ১৯৯৬-৯৭ মৌসুমে অস্ট্রেলিয়া সফরে ইংল্যান্ড এ দলের নেতৃত্ব দেন। মে, ১৯৯৭ সালে অস্ট্রেলিয়ার বিপক্ষে একদিনের আন্তর্জাতিক সিরিজে ম্যান অব দ্য সিরিজ মনোনীত হন। তিন খেলার সবগুলোতেই তিনি জয়সূচক রান করেন। আগস্ট, ১৯৯৭ সালে অস্ট্রেলিয়ার বিপক্ষে সহোদর ভ্রাতা বেন হলিউককে সাথে নিয়ে টেস্টে অভিষিক্ত হন। প্রথম ইনিংসে ৪৫ রান করেন ও দুই উইকেট দখল করেন তিনি।
১৯৯৭ সালের অ্যাশেজ সিরিজে ইংল্যান্ডের ফলাফল ভালো হয়নি। ছয়-টেস্ট নিয়ে গড়া সিরিজে ২-১ ব্যবধানে স্বাগতিক দল পরাজয়বরণ করে। ৭ আগস্ট, ১৯৯৭ তারিখে সিরিজের পঞ্চম টেস্টে বেন ও অ্যাডামের একত্রে টেস্ট অভিষেক পর্ব সম্পন্ন হয়। এরফলে, একই টেস্টে দুই ভাইয়ের ইংল্যান্ডের পক্ষে টেস্টে খেলার ঘটনা ঘটে। এছাড়াও, গ্রেস ও হার্ন ভ্রাতৃদ্বয়ের পর অভিষেকে তাদের অংশগ্রহণের তৃতীয় ঘটনার উৎপত্তি হয়।
অবসর
সারে দলের পক্ষে ১৭৩টি প্রথম-শ্রেণীর খেলায় অংশ নেয়ার পর ২০০৪ মৌসুম শেষে ক্রিকেট থেকে অবসর নেন হলিউক। ২০০৫ সালের এশীয় সুনামী আক্রান্তদের সহায়তায় দাতব্য খেলায় অংশ নেন ও হ্যাট্রিক করেন। ২০০৭ সালে সংক্ষিপ্তকালের জন্য টুয়েন্টি২০ ক্রিকেটে ফিরে আসেন ও এসেক্সের পক্ষে আট খেলায় অংশ নেন।
দাতব্য কর্ম
২০০৩ সালে ‘দ্য জার্নি’ শিরোনামে এডিনবরা থেকে হাটা, ইংলিশ চ্যানেলের ব্রাইটন থেকে দাইপেয় নৌকাচালনা, দাইপেয়ে থেকে জিব্রাল্টার ও জিব্রাল্টার থেকে তাঞ্জিয়ার্স পর্যন্ত নৌকাচালনা অংশ নেন। এ ভ্রমণ শেষ করতে দুই মাসের অধিক সময় কেটে যায় ও হাজার হাজার পাউন্ড সংগৃহীত অর্থ চেস চ্যারিটিতে দান করেন। এছাড়াও, অর্থ সংগ্রহ কার্যক্রমের অংশ হিসেবে ২০০৪ সালে ধারাবাহিকভাবে ১০০-মিটার রিলে দৌড় আয়োজনে বিশ্বরেকর্ড সৃষ্টি হয়।
মিশ্র মার্শাল আর্ট
এপ্রিল, ২০১২ সালে অস্ট্রেলিয়ার কুইন্সল্যান্ডে মিশ্র মার্শাল আর্ট ক্রীড়ার লাইট হেভিওয়েট বিভাগে অংশগ্রহণের মাধ্যমে নতুন খেলোয়াড়ী জীবনের সূত্রপাত ঘটান তিনি। ইতোপূর্বে একবার মুষ্টিযোদ্ধা হিসেবে অংশগ্রহণকারী হলিউক চতুর্থ রাউন্ডে তার প্রতিপক্ষকে ঘুষি মেরে ফেলে দেন। ৫ মে, ২০১২ তারিখে অনুষ্ঠিত ঐ খেলায় ড্রয়ের প্রাধান্য দেখা গেলেও একজন বিচারক হলিউকের সমর্থনে এগিয়ে আসেন। এরফলে তিনি এমএমএতে ভবিষ্যত জীবন গড়ে তোলেন। ১ সেপ্টেম্বর, ২০১২ তারিখে হলিউক ওয়ারেন ট্রেসিডারকে পরাভূত করেন।
সেন্ট অগাস্টিন, ফ্লোরিডা
সেন্ট অগাস্টিন দক্ষিণ-পূর্ব মার্কিন যুক্তরাষ্ট্রের একটি শহর। উত্তর-পূর্ব ফ্লোরিডার আটলান্টিক উপকূলে শহরটি অবস্থিত। ১৫৬৫ সালে স্পেনীয় অভিযাত্রীরা শহরটি প্রতিষ্ঠা করেন। সেন্ট অগাস্টিন যুক্তরাষ্ট্রের মূল ভূখণ্ডের প্রাচীনতম ইউরোপীয় বসতি, যেখানে মানুষ এখনো বসবাস করছে। (মূল ভূখণ্ডের বাইরে পুয়ের্তো রিকোর সান হুয়ানে ১৫২১ সালে ইউরোপীয় বসতি স্থাপিত হয়েছিল।)
১৫৬৫ সালের ৮ সেপ্টেম্বর স্পেনীয় অ্যাডমিরাল পেদ্রো মেনেন্দেজ দি আভরিলেস সেন্ট অগাস্টিন শহরটি প্রতিষ্ঠা করেন। তিনি ফ্লোরিডার প্রথম গভর্নর ছিলেন।  তিনি বসতির নাম দেন সান অগাস্টিন। সেন্ট অগাস্টিনের ভোজন দিবসে তথা ২৮ আগস্ট, চূড়ান্তভাবে অবতরণের ১১ দিন পূর্বে স্পেনীয় জাহাজযাত্রীরা ফ্লোরিডায় সর্বপ্রথম ভূমি পর্যবেক্ষণ করেন। ২০০ বছর ধরে শহরটি স্পেনীয় ফ্লোরিডার রাজধানী ছিল। ১৭৬৩ সালে একে ব্রিটিশ পূর্ব ফ্লোরিডার রাজধানী ঘোষণা করা হয়। ১৭৮৩ সালে স্পেনীয়দের ব্রিটিশরা ফ্লোরিডার দখল ফিরিয়ে দেয়।
স্পেন ১৮১৯ সালে ফ্লোরিডার নিয়ন্ত্রণ যুক্তরাষ্ট্রের কাছে সমর্পণ করে। ১৮২১ সালে অ্যাডামস-ওনিস চুক্তি স্বাক্ষরিত হওয়ার পর একে ফ্লোরিডা ভূখণ্ডের রাজধানী ঘোষণা করা হয়। ১৮২৪ সালে ফ্লোরিডা সরকার তালাহাসি-তে রাজধানী স্থানান্তরিত করে।
সেন্ট অগাস্টিন সেন্ট জনস কাউন্টির কাউন্টি আসন। এটি ফ্লোরিডার প্রথম উপকূল ও জ্যাকসনভিল মেট্রোপলিটন এলাকার অংশ। ঊনবিংশ শতাব্দী থেকেই পর্যটকরা ঐতিহাসিক প্রেক্ষাপটের জন্য বিপুল সংখ্যায় সেন্ট অগাস্টিন পরিদর্শন করেন।
ইতিহাস
১৫৬০ সালে স্পেনের রাজা দ্বিতীয় ফিলিপ পেদ্রো মেনেন্দেজ দি আভরিলেস-কে ইন্দিজ জাহাজের ক্যাপ্টেন জেনারেল এবং তার ভাই বার্তোলোমে মেনেন্দেজ-কে অ্যাডমিরাল হিসেবে নিয়োগ দেন। মেনেন্দেজ মেক্সিকো থেকে ক্যারিবীয় হয়ে স্পেন পর্যন্ত সুদূর পথ যাত্রা করেছিলেন এবং যাত্রাপথের লিখিত নথি সংরক্ষণ করেছিলেন।
১৫৬৫ সালে স্পেনীয়রা ফ্রেঞ্চ ফাঁড়ি ফোর্ট ক্যারোলিন (বর্তমানে জ্যাকসনভিল) ধ্বংস করার সিদ্ধান্ত নেয়। তখন রাজা মেনেন্দেজকে ফ্লোরিডা অভিযাত্রার নির্দেশ দেন। তবে শর্ত ছিল, ফ্লোরিডায় স্পেনীয়দের বসতি স্থাপন করতে হবে ও হুনো ফ্রেঞ্চদের ধ্বংস করতে হবে। ক্যাথলিক স্পেন হুনোদের বিপথগামী বিবেচনা করত।
সাইদুর রহমান
সাইদুর রহমান নামটি নিচের ব্যক্তিবর্গকে নির্দেশ করতে পারে:
সিদ্দিক
থাম্ব|250x250পিক্সেল| হাগিয়া সোফিয়ায় ' আবু বকর সিদ্দিক ' খোদিত
সিদ্দিক (صِدّیق, ; যার অর্থ 'সত্যবাদী') একটি ইসলামি উপাধি, যা ইসলামের প্রথম রাশিদুন খলিফা আবু বকর এর নাম এবং শিরোনাম উভয় ক্ষেত্রে ব্যবহার করা হয়। এটা সুন্নি মুসলমানদের জন্য অতি সাধারণ একটি বিষয়। আবু বকরের জন্য ব্যবহৃত সিদ্দিকের প্রথম উল্লেখগুলো হাদিস সাহিত্যে পাওয়া যায়।
ঐতিহাসিক ব্যবহার
লাইলাতুল মেরাজের ঘটনার পর, ইসলামি নবী মুহাম্মদ তার বন্ধুবান্ধব, আত্মীয়স্বজন এবং অন্যান্য কুরাইশ আত্মীয়দের কাছে ভ্রমণ সম্পর্কে অবহিত করেন। কিন্তু, তাঁর এই যাত্রায় বিশ্বাস করতে অস্বীকার করে অসংখ্য মুসলমান ইসলাম থেকে ধর্মত্যাগ করে। আবু বকরই ছিলেন প্রথম ব্যক্তি, যিনি মুহাম্মদের রাতের যাত্রায় বিশ্বাস করেন এবং এই কারণে মুহাম্মদ আবু বকরের নামের আগে সম্মানসূচক উপাধি সিদ্দিক দেন। দ্বাদশ শতাব্দীর দামেসিন পন্ডিত ইবনে আসাকির বর্ণনা করেন যে, ফেরেশতা গ্যাব্রিয়েল মুহাম্মদের কাছে আসেন এবং ভবিষ্যদ্বাণী করেন যে, আবু বকর সিদ্দিক এবং তিনি মুহাম্মদের যাত্রায় বিশ্বাস করবেন। ফখরুদ্দীন আল রাযির ব্যাখ্যায়, মুহাম্মদ ভ্রমণের বর্ণনা করার পরে আবু বকর বলেন, "আমি সাক্ষ্য দিচ্ছি যে আপনি সত্যিই আল্লাহ'র রাসূল" এবং বিনিময়ে মুহাম্মদ আবু বকরকে বলেন, "আমি সাক্ষ্য দিচ্ছি যে আপনি সত্যিই সিদ্দিক"। পরবর্তীতে, ইসলামি নবী মুহাম্মদ আবু বকরকে উল্লেখ করতে সিদ্দিক শব্দটি বহুবার ব্যবহার করেন।
সহীহ বুখারী অনুসারে, মুহাম্মাদ আবু বকর, উমর এবং উসমানের সাথে উহুদ পর্বতে ছিলেন এবং পর্বতটি তখন কাঁপতে শুরু করে। মুহাম্মদ উহুদকে 'দৃঢ়' হতে বলেন, কারণ সেখানে একজন নবী, একজন সিদ্দিক এবং দুজন শহীদ ছিলেন। ইসলামি বর্ণনায়, নবী হিসেবে মুহাম্মদকে, সিদ্দিক হিসেবে আবু বকরকে বোঝায় এবং দুই শহীদ ছিলেন উমর এবং উসমান, যাদের দুজনকেই হত্যা করা হয়। আবু কাতাদাহ আল আনসারী বলেন, মুহাম্মদ এর অনেক সাহাবা (Ṣaḥāba) আবু বকরকে সিদ্দিক উপাধি দিয়ে উল্লেখ করেন।
কুরআনে মুসলিমদের চারটি পদের কথা বলা আছে। প্রথমটি হলো নবী (Anbiyā), দ্বিতীয়টি হলো সত্যবাদী (Siddīqīn), তৃতীয়টি হলো শহীদ (Shahīd) এবং চতুর্থটি হলো সৎকর্মশীল (Salih)। সুন্নি ইসলামি প্রতিবেদনে বলা হয়, আবু বকরকে 'সত্যবাদীদের মধ্যে সর্বশ্রেষ্ঠ' (Siddīq Akbar) বলে মনে করা হয়। আবু বকরকে সত্যবাদীদের মধ্যে সর্বশ্রেষ্ঠ বলে উল্লেখ করা প্রথম দিকের সুপরিচিত উল্লেখযোগ্য ব্যক্তিত্বের মধ্যে রয়েছে, কাশফ আল-মাহজুব এবং ১১ শতকের সুফি মরমী আলী হাজবেরি।
ফাওয়াজ আল-কারনি
ফাওয়াজ আল-কারণি (فواز القرني; জন্ম: ২ এপ্রিল ১৯৯২) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-ইতিহাদ এবং সৌদি আরব জাতীয় দলের হয়ে একজন গোলরক্ষক হিসেবে খেলেন।
ক্লাব ক্যারিয়ার
ফাওয়াজ ২০১২ সালের ৬ আগস্ট তারিখে, আল ইত্তিফাকের বিরুদ্ধে আল-ইতিহাদের হয়ে অভিষেক করেন। তার অভিষেক ম্যাচে তার দল ৩–০ গোলে জয়লাভ করে।
সম্মাননা
আল ইতিহাদ
দক্ষিণাচার
দক্ষিণাচার একটি তান্ত্রিক আচারবিশেষ। দক্ষিণাচারে নাস্তিক্যবাদী আচার-অনুষ্ঠানগুলিকে অস্বীকার করা হয়। এই আচারের বিপরীতে হিন্দুধর্মের সাধারণ সামাজিক রীতিবিরুদ্ধ তান্ত্রিক আচারটি বামাচার নামে পরিচিত।
সংস্কৃত দক্ষিণ শব্দের আক্ষরিক অর্থ "ডান"। সংস্কৃত আচার শব্দটির ব্যাখ্যা করতে গিয়ে এন. এন. ভট্টাচার্য লিখেছেন,
তন্ত্রশাস্ত্র ব্রহ্মযামল অনুযায়ী, তন্ত্রাচারের তিনটি প্রধান ধারা রয়েছে। যথা, দক্ষিণাচার, বামাচার ও মধ্যমাচার। এই তিনটি আচার তিন গুণের বৈশিষ্ট্য। দক্ষিণাচার সত্ত্বগুণ, বামাচার রজঃগুণ ও মধ্যমাচার তমোগুণের সঙ্গে সম্পর্কিত। তিনটি ধারার ধর্মাচারণের পদ্ধতি ভিন্ন ভিন্ন। হিন্দুধর্মের মূলধারার সন্ন্যাসধর্ম ও ধ্যানপ্রক্রিয়া দক্ষিণাচারের অঙ্গ।
এটারনাল অবলিভিয়ন
দর্শনশাস্ত্রে এটারনাল অবলিভিয়ন (ননএক্সিস্টেন্স বা অনস্তিত্ব এবং নাথিংনেসও বলা হয়) হল মৃত্যুর পর স্থায়ীভাবে ব্যক্তির চেতনা বন্ধ হয়ে যাওয়া। এই ধারণাটিকে প্রায়ই ধর্মীয় সংশয়বাদ এবং নাস্তিক্যবাদের সাথে সম্পর্কিত করা হয় এবং এই ধারণার ভিত্তি হচ্ছে পরকালের সাক্ষ্যপ্রমাণের অভাব।
ব্রেইন ডেথ এর বেলায় মস্তিষ্কের সকল রকমের কার্যকলাপ স্থায়ীভাবে বন্ধ হয়ে যায়। যেসব ব্যক্তি বিশ্বাস করেন যে মৃত্যু হল চেতনার স্থায়ীভাবে বন্ধ হয়ে যাওয়া, তারা এও বিশ্বাস করেন যে চেতনা মস্তিষ্কের কার্যকলাপের উপর নির্ভরশীল। বৈজ্ঞানিক গবেষণার মাধ্যমে আবিষ্কার করা গেছে যে মস্তিষ্কের কিছু স্থান যেমন রেগুলার একটিভেটিং সিস্টেম বা থ্যালামাস চেতনার জন্য প্রয়োজনীয় এবং পর্যাপ্ত, কারণ এসব অংশ ক্ষতিগ্রস্ত হলে বা এদের কার্যকলাপে সমস্যা দেখা গেলে চেতনার অভাব দেখা যায়।
এছাড়ায় মনকে মস্তিষ্কের উপর নির্ভরশীল ভাবা হয়, এবং বিভিন্ন ধরনের ব্রেইন ড্যামেজের প্রভাবের দ্বারা এটা এই নির্ভরশীলতা দেখানো যায়। দার্শনিক পল এডোয়ার্ডের কথায়, "মস্তিষ্কে ক্ষতির যত বেশি হবে, মনের ক্ষতিও তত বেশি হবে। এই প্যাটার্ন থেকে স্বাভাবিক এক্সট্রাপোলেশনও খুব পরিষ্কার- মস্তিষ্কের সমস্ত ক্রিয়া একসাথে বন্ধ করে দেয়া হলে, সকল মানষিক বা মনের ক্রিয়াও বন্ধ হয়ে যাবে।"
অবলিভিয়ন এবং ব্যক্তিবাচকতা
সেন্টার ফর নেচারালিজম এর প্রতিষ্ঠাতা থমাস ডব্লিউ কার্ক "Death, Nothingness, and Subjectivity"' (মৃত্যু, অনস্তিত্ব এবং ব্যক্তিবাচকতা) নামে একটি পেপার লেখেন। সেখানে তিনি এটারনাল অবলিভিয়নের ত্রুটিপূর্ণ ব্যাখ্যা "অন্ধকারে নিমজ্জিত হওয়া" এর সমালোচনা করেন। যখন কেউ তার মৃত্যুকে কল্পনা করেন (নন-রেলিজিয়াসরাও), তিনি নিজেকে তার ভবিষ্যৎ আত্ম বা সেলফে নিয়ে যান যা একটি চিরস্থায়ী নীরব অন্ধকারের অভিজ্ঞতা লাভ করছে। এটা ভুল কারণ চেতনা ছাড়া স্থানের সম্পর্কিত কোন সচেতনতা এবং সময়ের কোন ভিত্তি থাকতে পারে না। ক্লার্কের মতে, অবলিভিয়নে অভিজ্ঞতার অনুপস্থিতিও থাকতে পারে না কারণ অভিজ্ঞতার কথা তখনই বলা যায় যখন কোন ব্যক্তিবাচক আত্ম বা সাবজেক্টিভ সেলফ এর অস্তিত্ব থাকে।
পদার্থবিজ্ঞান এবং মৃত্যু
দ্য বিগ পিকচার নামক বইতে পদার্থবিজ্ঞানী শন বলেন, পদার্থবিজ্ঞান অনুসারে মৃত্যু এটারনাল অবলিভিয়নের সমতুল্য। তিনি লেখেন, "আমাদের প্রতিদিনকার অভিজ্ঞতার এই জগতের মাঝে থাকা কোর থিওরিকে মেনে নেয়ার নিহিতার্থ অনেক বেশি। এই কোর থিওরি হল মৃত্যুর পর কোন জীবন নেই। জীবিত প্রাণী হিসেবে আমাদের প্রত্যেকের একটি সীমাবদ্ধ সময় আছে, আর যখন এটা শেষ হয়ে যাবে, তখন এটা শেষ, এটা শেষ। এরকম সোজাসাপ্টা দাবীর পেছনের যুক্তি এস্ট্রোলজি বা টেলিকিনেসিস এর বিরুদ্ধের যুক্তিগুলোর চেয়েও সরল। এই কোর থিওরি অনুসারে প্রতিটি প্রাণ যদি কোনরকম আবাস্তব আত্মা ছাড়া পার্টিকেল এবং বল দ্বারা গঠিত হয়, তাহলে যে ইনফরমেশন বা তথ্য "আপনাকে" তৈরি করে তা আপনার মস্তিষ্ক সহও শরীরকে তৈরি করা পরমাণুগুলোর বিণ্যাসের মধ্যেই বিদ্যমান থাকবে। এই ইনফরমেশনের যাওয়ার জন্য আর কোন জায়গা বা উপায় নেই। আপনার শরীরের বাইরে এর সংরক্ষিত হবারও কোন উপায় নেই। কোন পারটিকেল বা ফিল্ড নেই যা এটাকে নিয়ে নিতে পারে বা সংরক্ষণ করে রাখতে পারে।"
এটারনাল অবলিভিয়ন এর দর্শন
প্লেটোর লেখা এপোলজি অব সক্রেটিস অনুসারে, মৃত্যুদণ্ড পাবার পর সক্রেটিস বিচারসভার উদ্দেশ্য বক্তব্য দান করেন। তিনি মৃত্যুর প্রকৃতি সম্পর্কে ভাবেন, এবং এটার সম্পর্কে সংক্ষেপে বলেন, মৃত্যু সম্পর্কিত দুটি মতামত আছে। প্রথমটি অনুসারে মৃত্যু হল এই বর্তমান অস্তিত্ব থেকে আরেকটি অস্তিত্বে আত্মা বা চেতনার স্থানান্তর যেখানে পূর্বের সকল মৃত ব্যক্তির আত্মাও থাকবে। এটা সক্রেটিসের জন্য আনন্দদায়ক কারণ তার ফলে তিনি সকল বিখ্যাত গ্রীক বীর এবং চিন্তাবিদদেরকে তার দ্বান্দ্বিক প্রশ্নগুলো জিজ্ঞাসা করতে পারবেন। অন্য মতটি হল, এই মৃত্যু একটি অবলিভিয়ন, চেতনার সম্পূর্ণ সমাপ্তি। এটা কেবল অনুভবেরই অভাব নয় সচেতনতারও সম্পূর্ণ অভাব, এটা যেন একটি গভীর স্বপ্নবিহীন ঘুম। সক্রেটিস বলেন, এই অবলিভিয়নও তাকে খুব বেশি ভীত করে না। কারণ যখন তিনি অচেতন থাকবেন, তিনি সব ধরনের ব্যাথা ও ভোগান্তির হাত থেকে মুক্ত থাকবেন। তিনি আরও বলেন, এমনকি পারস্যের মহান রাজাও বলতে পারবেন না যে তিনি স্বপ্নহীন ঘুমের চেয়ে কখনও সুন্দর ও শান্তিময় অবস্থায় বিশ্রাম নিতে পেরেছেন।
এর তিন শতক পর সিসেরো তার গ্রন্থ অন ওল্ড এজ এ মৃত্যু সম্পর্কে একই রকম আলোচনা করেন। তিনি তার লেখায় বারবার পূর্ববর্তী গ্রীক লেখকদের প্রসঙ্গ তুলেছেন। সিসেরো এও মন্তব্য করেছেন যে, মৃত্যু হয় চেতনার ধারাবাহিকতা অথবা চেতনার সমাপ্তি। যদি চেতনা কোন আকার বা ধরনে গিয়ে তার ধারাবাহিকতা বজায় রাখে, এতে ভয়ের কোন কারণ নেই। যদি এটারনাল অবলিভিয়ন সত্য হয়, তাহলে তিনি সকল জাগতিক দুঃখ-কষ্ট থেকে মুক্ত হবেন। এক্ষেত্রেও তার মৃত্যুকে ভয় পাবার কিছু নেই।
দি এশিয়ান এজ (দ্ব্যর্থতা নিরসন)
দি এশিয়ান এজ নামটি নিম্নের বিষয়সমূহ নির্দেশ করতে পারেঃ
মাল্টিমিটার
থাম্ব|একটি অ্যানালগ মাল্টিমিটার, Sanwa YX360TRF থাম্ব|একটি ডিজিটাল মাল্টিমিটার, UNITY DT830D
মাল্টিমিটার(Multimeter) বা মাল্টিটেস্টার(Multitester), অ্যাভোমিটার (AVO{Ampere-Volt-Ohm} meter) নামেও পরিচিত। এটি একটি ইলেকট্রনিক পরিমাপ যন্ত্র, যেখানে বিভিন্ন পরিমাপের কাজ একটি ইউনিটে একত্রিত থাকে। একটি সাধারণ মাল্টিমিটার বিভব(Voltage), তড়িৎ প্রবাহ(Current) এবং রোধ(Resistance) পরিমাপ করতে পারে। অ্যানালগ মাল্টিমিটার একটি গ্যালভানোমিটারের সাথে চলমান নির্দেশক ব্যবহার করে পাঠ প্রদর্শন করে। ডিজিটাল মাল্টিমিটারে একটি সাংখ্যিক প্রদর্শক(Numeric display)/ডিজিটাল ডিসপ্লে(Digital display) বা এলসিডি ডিসপ্লে(LCD display) থাকে এবং পরিমাপের মান ডিজিটাল সংখ্যায় প্রদর্শিত হয়। নির্ভুলতার জন্য ডিজিটাল মাল্টিমিটার এখন বহুল প্রচলিত, কিন্তু এখনও কিছু ক্ষেত্রে অ্যানালগ মাল্টিমিটার অগ্রাধিকারযোগ্য, উদাহরণসরূপ যখন একটি দ্রুত পরিবর্তনশীল মানের নিরীক্ষণ প্রয়োজন হয়। প্রাথমিক ত্রুটি খোঁজা এবং বাইরের মেরামতের কাজের জন্য মাল্টিমিটার হাতের কাছের প্রয়োজনীয় যন্ত্র বা বেঞ্চ(Bench) যন্ত্র হতে পারে, যা খুব উচ্চ স্তরের সঠিকতা পরিমাপ করতে পারে। এটি বিস্তৃত পরিসরে ব্যবহার করা যেতে পারে শিল্পকারখানার বৈদ্যুতিক সমস্যা সমাধানে এবং ইলেকট্রনিক যন্ত্র, মোটর নিয়ন্ত্রণ, গৃহস্থ জিনিসপত্র, বৈদ্যুতিক সরবরাহ এবং ওয়্যারিং সিস্টেমের ক্ষেত্রে। বর্তমানে বিভিন্ন রকম এবং দামের মাল্টিমিটার সহজলভ্য। সস্তা দামের মাল্টিমিটারের জন্য খরচ হতে পারে ১০ ইউএস ডলার বা প্রায় ৮০০ টাকার নিচে, আর সার্টিফাইড ক্রমাঙ্কিত সহ ল্যাবরেটরি-গ্রেড মডেলের জন্য ৫০০০ ইউএস ডলার এরও বেশি খরচ হতে পারে।
ইতিহাস
থাম্ব|১৯২০ সালের পকেট মাল্টিমিটার থাম্ব|অ্যাভোমিটার, মডেল ৮ প্রথম চলমান নির্দেশকসহ তড়িৎ প্রবাহ সনাক্তকরণ যন্ত্রটি ছিল ১৮২০ সালের গ্যালভানোমিটার। এটি ব্যবহৃত হতো হুইটস্টোন ব্রীজ ব্যবহার করে রোধ এবং বিভব পার্থক্য পরিমাপের জন্য এবং অজানা সংখ্যক বিভব পার্থক্য অথবা রোধ তুলনা করার জন্য। যখন ল্যাবে এটি প্রয়োজনীয় হলো, তখন যন্ত্রগুলি ছিল খুব ধীর এবং ব্যবহারিক ক্ষেত্রে অচল। সেই গ্যালভানোমিটারগুলি ছিল ভারী এবং সূক্ষ্ম। প্রাথমিক চলমান কয়েলের মিটার শুধুমাত্র ডিসি তড়িৎ প্রবাহ পরিমাপের জন্য উপযুক্ত ছিল এবং সাধারণত এগুলির পরিমাপের পরিসীমা ছিল ১০ মাইক্রো অ্যাম্পিয়ার থেকে ১০০ মিলি অ্যাম্পিয়ার পর্যন্ত। পরিবর্তনশীল তড়িৎ প্রবাহ অথবা বিভব পার্থক্য পাঠের জন্য রেক্টিফায়ার প্রয়োজন ছিল। প্রথম উপযুক্ত রেক্টিফায়ার ছিল কপার অক্সাইড রেক্টিফায়ার, যেটি তৈরি এবং উন্নয়ন করেছিল ইউনিয়ন সুইচ অ্যান্ড সিগন্যাল কোম্পানি, সুইচভেল, পেনসিলভানিয়া, সেটি ১৯২৭ সাল থেকে ওয়েস্টিংহাউজ ব্রেক এবং সিগন্যাল কোম্পানির পরের অংশ। মাল্টিমিটার আবিষ্কার হয়েছিল ১৯২০ সালের প্রথম দিকে, যখন রেডিও রিসিভার এবং অন্যান্য ভ্যাকুয়াম টিউব ইলেকট্রনিক যন্ত্রের ব্যবহার খুব সাধারণ হয়ে ওঠে। প্রথম মাল্টিমিটার আবিষ্কারে অবদান রাখেন ব্রিটিশ পোস্ট অফিস প্রকৌশলী ডোনাল্ড ম্যাকাদি, যিনি টেলিযোগাযোগ বর্তনী মেরামতের জন্য প্রয়োজনীয় অনেক রকমের যন্ত্রপাতি বহনে অসন্তুষ্ট ছিলেন। ম্যাকাদি একটি যন্ত্র আবিষ্কার করেন, যা অ্যাম্পিয়ার, বিভব পার্থক্য এবং রোধ পরিমাপ করতে পারতো। সেই মাল্টিফাংশনাল মিটারটির নাম ছিল অ্যাভোমিটার। ১৯২৩ সালে প্রতিষ্ঠিত অটোমেটিক কয়েল ওয়্যাইন্ডার অ্যান্ড ইলেকট্রিক্যাল ইকুইপমেন্ট কোম্পানি (ACWEECO), ম্যাকাদি দ্বারা ডিজাইন এবং পেটেন্ট এর মত অ্যাভোমিটার এবং কয়েল ওয়্যান্ডিং মেশিন তৈরি করেছিল। যদিও তিনি ACWEECO এর একজন শেয়ারহোল্ডার ছিলেন, তবুও ম্যাকাদি ১৯৩৩ সালে অবসর গ্রহণের পূর্বপর্যন্ত পোস্ট অফিসের কাজ চালিয়ে গেছেন। তার ছেলে হিউ এস. ম্যাকাদি ১৯২৭ সালে ACWEECO তে যোগদান করেন এবং কারিগরি পরিচালক হয়েছিলেন। প্রথম অ্যাভোমিটার ১৯২৩ সালে বিক্রি করা হয়েছিল এবং এর বেশিরভাগ বৈশিষ্ট্যগুলি সর্বশেষ মডেল ৮ এ অপরিবর্তিত ছিল।
চেনচু জাতি
চেনচুরা হল একটি দ্রাবিড় উপজাতি। তারা ভারতের অন্ধ্র প্রদেশ, তেলেঙ্গানা, কর্ণাটক এবং ওড়িশা রাজ্যের একটি চিহ্নিত তফসিলি উপজাতি। তারা এমন একটি আদিম উপজাতি যাদের ঐতিহ্যগত জীবনধারা শিকার এবং সংগ্রহের উপর ভিত্তি করে তৈরি হয়েছিল। চেনচু জাতির মানুষেরা চেনচু ভাষায় কথা বলে, এই ভাষাটি দ্রাবিড় ভাষা পরিবারের সদস্য। সাধারণভাবে, অ-উপজাতীয় লোকেদের সাথে চেনচু মানুষের সম্পর্কটি মূলত মিথোজীবীর (দুই বা ততোধিক ভিন্ন ভিন্ন জীবের মধ্যে বসবাস করা বা একটি ঘনিষ্ঠ আদান প্রদানের সম্পর্ক দ্বারা চিহ্নিত) ছিল। কিছু চেনচু মানুষ বিশেষভাবে বনজ পণ্য সংগ্রহ করে অ-উপজাতীয় মানুষদের কাছে বিক্রির করত এবং এটি তারা এখনও অব্যাহত রেখেছে। তেলেঙ্গানার বিরল এবং পর্ণমোচী নাল্লামালা অরণ্যে অনেক চেনচু মানুষ বাস করে।
চেনচু মানুষেরা আদিম উপজাতি গোষ্ঠীগুলির মধ্যে একটি হিসাবে উল্লেখিত হয়। তারা এখনও অরণ্যের উপর নির্ভরশীল। তারা জমি চাষ করে না কিন্তু জীবিকা নির্বাহের জন্য শিকার করে। তাদের মধ্যে বসবাসকারী অ-উপজাতি লোকেরা চেনচুদের থেকে জমি ভাড়া নেয় এবং ফসলের একটি অংশ দিয়ে পরিশোধ করে। অন্যান্য লোকেরাও চেনচুদের সহায়তায় তাদের মধ্যে বসতি স্থাপন করেছিল এবং তাদের কাছ থেকে কৃষিকাজ শিখেছিল। এছাড়াও যেসব যাযাবর বানজারা পশুপালক জঙ্গলে তাদের গবাদি পশু চরাতে নিয়ে যায়, তাদেরও সেখানে জমি বরাদ্দ করা হয়েছে। সরকারী প্রচেষ্টা চালানো হয়েছিল যাতে চেনচু মানুষেরা তাদের নিজেদের কৃষিকাজ করতে প্ররোচিত হয়। কিন্তু তারা সরকারের প্রচেষ্টায় সাড়া দেয়নি।
দি এশিয়ান এজ (বাংলাদেশ)
দি এশিয়ান এজ ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি তেজগাঁও, ঢাকা থেকে ডিএস প্রিন্টিং প্রেসের মাধ্যমে দৈনিক প্রকাশিত হয়। পত্রিকাটির বর্তমান সম্পাদক হলেন জেসমিন চৌধুরী। পত্রিকাটি এক্সপ্রেস মিডিয়া লিমিটেডের পক্ষ থেকে আল আমিন চৌধুরী প্রকাশ করছেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৯৮০০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে এবং যৌথভাবে ডেইলি সানের সঙ্গে তৃতীয় স্থানে রয়েছে।
পালঘাট লোকসভা কেন্দ্র
পালঘাট বা পালক্কাড় লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২০৮,৭২৬ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার পালক্কাড় জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
পালঘাট লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটি (কোঙ্গড়) বিধানসভা কেন্দ্র তফসিলী জাতিদের জন্য সংরক্ষিত।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র। এটি পালঘাট বা পালক্কাড় জেলায় অবস্থিত৷ এটি তপসিলী জাতিদের জন্য সংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র। এটি একটি অসংরক্ষিত আসন। এটি পালঘাট বা পালক্কাড় জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র। এটি একটি অসংরক্ষিত আসন। এটি পালঘাট বা পালক্কাড় জেলায় অবস্থিত৷
মাহিষ্য
মাহিষ্য হলো ঐতিহাসিকভাবে কৃষিপ্রধান ক্ষত্রিয় বাঙালি হিন্দু সম্প্রদায়, এবং অবিভক্ত বাংলায় বৃহত্তম জাতি গঠন করেছিল।   মাহিষ্যরা সম্ভবত সবচেয়ে বৈচিত্র্যময় বাঙালি জাতি ছিল এবং আছে যারা বৈষয়িক অবস্থা ও পদমর্যাদার দিক থেকে সম্ভাব্য সকল শ্রেণির মানুষ নিয়ে গঠিত একটি সমাজ ।
1931 সালের আদমশুমারি রিপোর্ট অনুসারে, মাহিষ্যরা ভৌগলিকভাবে সমস্ত অবিভক্ত বাংলায় ছিল এবং বঙ্গদেশের হিন্দু জনসংখ্যার এক-চতুর্থাংশ গঠন করেছিল, তবে তারা জনবহুল ভাবে দক্ষিণ-পশ্চিম বাংলায় প্রধানত বসবাস করত।   বিংশ শতাব্দীর শেষার্ধের  তথ্য অনুসারে মাহিষ্যদের দক্ষিণ-পশ্চিম বঙ্গের সবচেয়ে গুরুত্বপূর্ণ মধ্যম শ্রেণী এবং অবিভক্ত মেদিনীপুর ও চব্বিশ পরগনা জেলার দক্ষিণাংশে প্রভাবশালী সম্প্রদায় হিসাবে ধরা হয়েছিল।।
উৎস
বর্তমানের মাহিষ্য সম্প্রদায় পূর্বে চাষী কৈবর্ত, লক্ষ্মীনারায়ণ কৈবর্ত, উত্তর রাঢ়ী ও দক্ষিণ রাঢ়ী মাহিষ্য, পরাশর দাস, দাস, হালিক দাস, হানিফ দাস, দেবদাস, রাজপুত, খন্ডায়াত, মাহিষ্য ইত্যাদি আঞ্চলিক নামে বাংলার বিভিন্ন অঞ্চলে পরিচিত ছিল বা নিজেদের পরিচয় দিত।
মেদিনীপুরের ঐতিহ্য অনুযায়ী, মাহিষ্যদের আদি বাসস্থান ছিল অযোধ্যার সরযূ নদীর তীরবর্তী এলাকা, এরা আক্ষরিক অর্থে চন্দ্রবংশী রাজা মহিস্মান এর বংশধর। পাঁচজন সেনানায়কের নেতৃত্বে তারা বিন্ধ্য পর্বতের পাদদেশে থেকে মধ্য ভারত ও ছোটনাগপুর মালভূমি হয়ে মেদিনীপুরে আসেন এবং মেদিনীপুর জয় করে আর অপর চন্দ্রবংশী রাজা বলী র বংশধর দের সাথে সম্পর্ক স্থাপিত হয় এবং সেখানে তমলুক, বালিসীতা (বর্তমান ময়নাগড়), তুর্ক, সুজামাথা ও কুতুবপুরে পাঁচটি রাজবংশ প্রতিষ্ঠা করেন। কিছু ঐতিহাসিকদের মতে বিন্ধ্য পর্বতের পাদদেশে নর্মদার তীরে অবস্থিত বর্তমান রত্নাবতী পূর্বে মাহিষ্মতি নামে পরিচিত ছিল, যা ছিল মাহিষ্যদের প্রাচীন রাজধানী এবং রাজা মহিস্মান ছিলেন এদের আদি পুরুষ।
রিসলের মতে, কৈবর্তরা হলো আর্য ও দ্রাবিড় জনগোষ্ঠীর সংমিশ্রণে গড়ে ওঠা একটা জাতি। ঐতিহাসিক রমেশচন্দ্র মজুমদারের মতে মাহিষ্যরা( চাষী কৈবর্ত) মূলনিবাসী জনগোষ্ঠী ও আর্য জাতির সংমিশ্রণে গড়ে ওঠা জাতি। ভারতীয় বিজ্ঞানী ও পরিসংখ্যানবিদ প্রশান্ত চন্দ্র মহলানবীশের মতে, নৃতাত্ত্বিকভাবে কায়স্থ, কৈবর্ত ও সদগোপরা হলো "যথার্থ বঙ্গজন প্রতিনিধি"।
প্রাচীন বাংলায়় কৈবর্তরা খুব প্রভাবশালী জনগোষ্ঠী ছিল ‌। বাংলায় বৌদ্ধ ধর্মের বিস্তার হলে এরা বেশিরভাগই বৌদ্ধ হয়ে যায় । পশ্চিমবঙ্গের চাষী কৈবর্ত ও পূর্ববঙ্গের মাহিষ্য(দাস ও পরাশর দাস) পরবর্তীতে একই সম্প্রদায় হিসেবে পরিগণিত হয়।
ইতিহাস
বাংলার সর্ববৃহৎ, বৈচিত্র্যময় ও ঐতিহ্যপূর্ণ জনগোষ্ঠী হল মাহিষ্য। বিশিষ্ট ঐতিহাসিক রমেশচন্দ্র মজুমদারের মতে পূর্ব বঙ্গের মাহিষ্য তথা হালিক দাস ও পরাশর দাস ও পশ্চিমবঙ্গের চাষী কৈবর্ত একই জাতি ধরা হত।  পাল রাজা দ্বিতীয় মহীপালের সময় সামন্ত রাজা দিব্য-এর বিদ্রোহ করে বরেন্দ্রভূমি দখল এবং তিনি ও তাঁর দুই বংশধর রূদক ও ভীমের শাসন থেকে বোঝা যায় প্রাচীনকাল থেকেই বাংলায় রাষ্ট্র ও সমাজে মাহিষ্যদের যথেষ্ট প্রতিপত্তি ছিল। ইতিহাসবেত্তা রোমিলা থাপরের মতে সামন্ত রাজাদের নেতৃত্বে নিজেদের সার্বভৌমত্ব প্রতিষ্ঠার জন্য এই লড়াই সমগ্র ভারতীয় উপমহাদেশে প্রথম সফল কৃষক বিদ্রোহ । মাহিষ্যদের মধ্যে অনেক জমিদার ও তালুকদার ছিলেন । মেদিনীপুরে এরা অতি সম্ভ্রান্ত শ্রেণী। প্রাচীন বাংলায় মাহিষ্যরা রাজকর্মচারী ও রাজ্যশাসক ছিলেন। পূর্ববঙ্গের মাহিষ্যদের মধ্যে রাজকর্মচারী ও সভাকবি ছিলেন। নীহাররঞ্জন রায়ের মতে ব্রাহ্মণ, অম্বষ্ঠ-বৈদ্য, করন-কায়স্থ ছাড়াও মাহিষ্যদের এক সম্প্রদায় খুব প্রভাবশালী ছিলেন এবং পরবর্তীতেও খুব সম্ভবত সেই প্রভাব অক্ষুন্ন রেখেছিলেন।
ঊনবিংশবিংশ শতকের শেষের দিকে সমাজে মাহিষ্যদের অবস্থান নিয়ে বিভিন্ন মতবাদ লক্ষ্য করা গেছে। প্রাচীনপন্থী সংস্কৃতজ্ঞ পণ্ডিত রাজেন্দ্রলাল মিত্রের মতে, মাহিষ্যরা ক্ষুদ্র চাষী সম্প্রদায়ের যারা আধুনিকতাকে অর্থাৎ বিদ্যালয় শিক্ষা গ্রহণ করতে পারত না। কিন্তু যোগেন্দ্রনাথ ভট্টাচার্যর ১৮৯৬ সালে বাংলার "হিন্দুবর্ণ ও সম্প্রদায়"-এর উপর রচিত প্রধান গ্রন্থ অনুসারে প্রতীয়মান হয় যে, মাহিষ্যরা যথেষ্ট উন্নত জাতের, মেদিনীপুরের পরিসংখ্যানে তারা আধা-রাজকীয় পরিবারের অন্তর্ভুক্ত, আইনজীবি ও বিশ্ববিদ্যালয়ের স্নাতক সহ বেশিরভাগই বিভিন্ন পেশায় নিযুক্ত মানুষ। পূর্ববঙ্গের কিছু অঞ্চলে বিশেষত সিলেটে মাহিষ্য ও বৈদ্য, কায়স্থদের মধ্যে বৈবাহিক সম্পর্ক ছিল।   মাহিষ্য একটি অবিশ্বাস্যভাবে বৈচিত্র্যময় জাতি ছিল। সপ্তদশ শতকে হুগলির সাধক কবি রামদাস আদক ধর্মমঙ্গল সাহিত্য শ্রী অনাদি মঙ্গল বা ধর্মপুরান রচনা করেন।    ২৪ পরগণায়  তারা সুন্দরবন সংলগ্ন এলাকায় 'লাঠদার' জমিদারদের একটি বড় অংশ গঠন করে।  নদিয়া জেলায়, তারা নিম্ন মধ্যবিত্ত শ্রেণী গঠন করেছিল এবং কিছু শ্রেণী ইউরোপীয় নীলকরদের কাছে 'সরকার' হিসেবে কাজ করে ধনী হয়েছিল।  কলকাতায় এক বিরাট মাহিষ্য দল ব্যবসায়ী হিসেবে কাজ করত।   মেদিনীপুরের কিংবদন্তি রাজা বা জমিদার  ―  যেমন ছিলেন শাসমলেরা বা কলকাতার জানবাজারের বাসিন্দা রাণী রাসমণি। ঘাটাল, তমলুক, উলুবেড়িয়া মহকুমা অঞ্চলে প্রমুখ মণ্ডল, চৌধুরী, মাইতি, পাঞ্জা, বেরা ইত্যাদি পরিবারেরা রেশম উৎপাদন ও বাণিজ্য করে স্বচ্ছলতা অর্জন করেছিলেন ।  অপর দিকে মাহিষ্যদের মধ্যে বহু সংখ্যক আইনজীবী ও উদ্যোগপতিও ছিলেন। যেমন এরা ছিলেন ―  বিশ শতকের মাঝামাঝি সময়ে হাওড়ার আয়রন ফাউণ্ড্রি সেক্টরের আলামোহন দাশের পরিবার ও অসংখ্য সৎ ও বিনয়ী উদ্যোক্তারা। তবুও তাদের বেশিরভাগই মানুষজন ছিলেন সম্ভবত ক্ষুদ্র চাষীই। ১৮৬০ দশকে পূর্ব মেদিনীপুরের একচেটিয়া লবণের ব্যবসা বন্ধের ফলে তারা সে জমি পুনরুদ্ধার করে। সেই সঙ্গে কেউ কেউ গৃহস্থালির কাজে অথবা কৃষি মজদুর হিসাবে কাজ করতে থাকেন। এদের কেউ সৈন্য হিসাবে কাজ করত এবং অনেকে প্রফেশনাল এবং অফিশিয়াল কাজ করত‌।  যদিও তাদের অনেকেই গ্রামীণ এলাকায় পুরুষানুক্রমে কাজে লিপ্ত থাকেন, মাহিষ্য সম্প্রদায়ের বহুসংখ্যক মানুষ কৃষিকাজ ছেড়ে হাওড়া ও কলকাতার শহুরে এলাকায় ইঞ্জিনিয়ারিং এবং প্রশিক্ষিত কর্মী হিসাবে কাজ করতে থাকেন। হাওড়ায় মাহিষ্যেরা সংখ্যায় অনেক এবং প্রায় সবাই সফল ব্যবসায়ী। বিশ শতকের শুরুতে জেলার বেশিরভাগ জমি ও কারখানার মালিক ছিলেন কায়স্থ সম্প্রদায়ের। কিন্তু ১৯৬৭ খ্রিস্টাব্দে প্রায় ৬৭ শতাংশ ইঞ্জিনিয়ারিং - সামগ্রীর ব্যবসা মাহিষ্যেরা নিয়ে নেয়।
স্বাধীনতা আন্দোলনে ভূমিকা
নদীয়ার দুই ক্ষুদ্র জমিদার ও মহাজন - দিগম্বর বিশ্বাস ও বিষ্ণুচরণ বিশ্বাস - নদীয়া ও যশোহরের কৃষকদের সংগঠিত করেন এবং একটি লাঠিয়াল বাহিনী তৈরি করেন। এই অঞ্চলে তাঁরা নীল বিদ্রোহের নেতৃত্ব দেন এবং বিদ্রোহের পরবর্তীতে কৃষকদের ঋণ শোধ করেন। এই বিদ্রোহে অন্যান্য কৃষক সম্প্রদায়ের মানুষ, পূর্বতন নীলকুঠির কর্মচারী এবং গ্রাম প্রধানরা (মণ্ডল) ব্যাপকভাবে অংশগ্রহণ করেন।
মাহিষ্যরা জাতীয়তাবাদী আন্দোলনে বিশিষ্ট ভূমিকা পালন করে।  দেশপ্রাণ বীরেন্দ্রনাথ শাসমল 1919 সালে ইউনিয়ন বোর্ড করের বিরুদ্ধে মাহিষ্যদের নেতৃত্ব দেন যা পরে মেদিনীপুরে অসহযোগ আন্দোলনের সাথে একীভূত হয়।  তিনি 1920-এর দশকে কলকাতার মেয়র পদে সুভাষ চন্দ্র বসুর প্রতিদ্বন্দ্বী ছিলেন।  আইন অমান্য আন্দোলনের সময় (1930-34) মাহিষ্যরা তমলুক এবং কাঁথি অঞ্চলে ব্রিটিশ প্রশাসন ব্যবস্থা ভেঙে দিয়ে  ভবিষ্যত আন্দোলনের পথ প্রশস্ত করেছিল।
আবদুল খালেক
আবদুল খালেক (জন্ম: ১ মার্চ ১৯২৭- মৃত্যু: ১০ জুন ২০১৩) বাংলাদেশ পুলিশের প্রথম পুলিশ মহাপরিদর্শক-ইন্সপেক্টর জেনারেল অব পুলিশ (আইজিপি) ও প্রথম স্বরাষ্ট্র সচিব।
মাহিষ্য
স্বাধীনতা আন্দোলনে ভূমিকা
১৯৪০ এর দশকে কংগ্রেসের জাতীয়তাবাদী আন্দোলনে মাহিষ্যেরা মেদিনীপুরে ও দক্ষিণ বঙ্গে সামগ্রিকভাবে ছিলেন আসল শক্তি। প্রকৃতপক্ষে, ভারত ছাড়ো আন্দোলনে বেশিরভাগ নেতা ও আন্দোলনে অংশগ্রহণকারীরা ছিলেন মাহিষ্য। তারা তমলুকে সমান্তরাল জাতীয় সরকার  ― তাম্রলিপ্ত জাতীয় সরকার গঠন করেন এবং এটি প্রায় দু-বছর চলেছিল। সরকারের নিজস্ব সেনাবাহিনী,  বিচার ব্যবস্থা ও অর্থ দপ্তর ছিল। সমান্তরাল জাতীয়  সরকারের মুখপত্র বিপ্লবী ইংরাজীতে প্রকাশিত হত। মূল মুখপত্রের কপি দিল্লির নেহেরু মেমোরিয়াল মিউজিয়া অ্যান্ড লাইব্রেরীতে আজো সংরক্ষিত আছে। সেসময় বাংলার গান্ধীবাদী নেতা সতীশচন্দ্র সামন্ত ছিলেন একজন মাহিষ্য।
আবদুল খালেক
জন্ম ও শিক্ষাজীবন
আবদুল খালেকের জন্ম ১৯২৭ সালের ১ মার্চ কুমিল্লা জেলার। ব্রাহ্মনপাড়া থানাধীন জিরুইন গ্রামে। তিনি দেবিদ্বার গঙ্গামন্ডল রাজ ইনস্টিটিউটে ও ঢাকা বিশ্ববিদ্যালয় থেকে অর্থনীতি শাস্ত্রে সম্মান সহ ১৯৫০ সালে এম এ পাস করেন। কিছুদিন জগন্নাথ বিশ্ববিদ্যালয় ও ঢাকা বিশ্ববিদ্যালয়ে শিক্ষকতাও করেন। ১৯৫১ সালে তিনি তৎকালীন সিভিল সার্ভিস অফ পাকিস্তান (সিএসপি) পরিক্ষায় উত্তীর্ণ হয়ে পুলিশ ক্যাডারে যোগ দেন।
মাহিষ্য
বর্ণ অবস্থান
ঊনবিংশ শতকের বাংলায় চাষী কৈবর্তকে সৎশুদ্র হিসাবে চিহ্নিত করা হয়েছিল, যদিও জালিয়া কৈবর্ত এবং কৈবর্তের পুরোহিতরা অশুচি হিসাবে বিবেচিত হত। বাংলার বর্ণ কাঠামোতে মাহিষ্যরা সাধারণত 'মধ্যম-শ্রেণির শূদ্র' হিসেবে বিবেচিত হয়। দক্ষিণ ভারতে যেমন সমাজ পুরোহিত, অপুরোহিত- এই ভাবে বিভক্ত ছিল; উত্তর ভারতের  মতো চার বর্ণের অস্তিত্ব ছিল না। বাংলাতেও সমাজে  অব্রাহ্মণ সকলকেই বিভিন্ন মর্যাদার শূদ্র বা সংকর পর্যায়ভুক্ত করা হয়েছিল। রমেশচন্দ্র মজুমদার এর কারণ হিসেবে বলেছেন, অতীতে বাংলায় তন্ত্র ও বৌদ্ধ ধর্মের প্রাধান্য ছিল; কিছুুু শ্রেণীর ব্রাহ্মণ এভাবে সমাজকে বিভক্ত করেন । অধ্যাপক মজুমদার এর মতে প্রাচীনকাল থেকেই কৈবর্তরা দুটি সম্প্রদায়ে বিভক্ত ছিল- কৃষিজীবী ও মৎস্যজীবী।
আবদুল খালেক
কর্মজীবন
১৯৫১ সালে আবদুল খালেক পুলিশ সার্ভিসে যোগদান করেন। তিনি তৎকালীন গোপালগঞ্জ ও নারায়ণগঞ্জ মহকুমায় এসডিপিও এবং বরিশাল, পাবনা, রাজশাহী, চট্টগ্রাম ও ময়মনসিংহ জেলায় পুলিশ সুপার হিসেবে কর্মরত ছিলেন। তিনি পুলিশ একাডেমি সারদায় অধ্যক্ষ হিসেবে দায়িত্ব পালন করেন। তিনি মুজিবনগর সরকারের সময় থেকে স্বাধীন বাংলাদেশের প্রথম আইজিপি হিসেবে ২৩ এপ্রিল ১৯৭৩ সাল পর্যন্ত দায়িত্ব পালন করেন। এছাড়া তিনি ১৯৭১ সালের ৪ সেপ্টেম্বর থেকে ১৯৭৩ সালের ২৬ জানুয়ারি পর্যন্ত বাংলাদেশের প্রথম স্বরাষ্ট্র সচিব হিসেবে দায়িত্ব পালন করেন। ১৯৭১ সালের ২৫ মার্চ পুলিশ একাডেমি সারদায় কর্মরত থাকাকালে পাকিস্তানি বাহিনীর বিরুদ্ধে প্রতিরোধ গড়ে তোলেন আবদুল খালেক। পাকিস্তানি বাহিনীর আক্রমণের কারণে সারদা প্রত্যাবর্তনে ব্যর্থ হয়ে তিনি পরিবারসহ ভারতে চলে যান। তৎকালীন পূর্ব পাকিস্তানে কর্মরত সব পুলিশ সদস্যকে মুক্তিযুদ্ধে সক্রিয় অংশগ্রহণের আহবান জানিয়ে তিনি চিঠি লেখেন। মুক্তিযুদ্ধ চলাকালে তিনি কলকাতায় সচিব হিসেবে দায়িত্ব পালন করায় পাকিস্তানের সামরিক আদালত তার অনুপস্থিতিতে বিচার করে সাজা প্রদান করে।
মাহিষ্য
বর্ণ অবস্থান
১৯০১ সালে, মাহিষ্যরা নিজেদেরকে বৈশ্য বলে দাবি করেছিল, যে মর্যাদা তাদের পুরোহিত, গৌড়াদ্য ব্রাহ্মণরাও মহিষ্যদের জন্য দাবি করেছিলেন। ১৯৩১ সালের আদমশুমারিতে, তারা নিজেদের ক্ষত্রিয় বা মাহিষ্য ক্ষত্রিয় হিসাবে নথিভুক্ত করার দাবি করে।  ঐতিহাসিক জ্যোতির্ময়ী শর্মা অভিমত দিয়েছেন যে মাহিষ্যদের বর্ণ মর্যাদা 'বিতর্কের বিষয়'।
আবদুল খালেক
পুরস্কার ও সম্মাননা
স্বাধীনতা পুরস্কার ২০১৯ (মরনোত্তর) স্বাধীনতা ও মুক্তিযুদ্ধ এ অবদানের জন্য।
মাহিষ্য
আর্থসামাজিক অবস্থা
যদিও মাহিষ্যদের আর্থিক, সামাজিক এবং রাজনৈতিক সাফল্য উল্লেখযোগ্য, তারা প্রায়শই তাদের কৃষিভিত্তিক শিকড় এবং কৈবর্ত নামের কারণে অপদস্থ হয়েছিল। মাহিষ্যরা কায়িক শ্রমের বিরুদ্ধাচরণ করেনি, যা প্রায়ই "উচ্চ বর্ণের" মধ্যে অভিজাতদের দ্বারা হেয় প্রতিপন্ন করা হত।  উদাহরণস্বরূপ, কলকাতা মিউনিসিপ্যাল ​​কর্পোরেশনের প্রধান নির্বাহী কর্মকর্তার পদের জন্য যখন সুভাষ চন্দ্র বসু এবং বীরেন্দ্রনাথ শাসমলের মধ্যে প্রতিদ্বন্দ্বিতা হয়েছিল, যা তখন বাংলার রাজনৈতিক ভবিষ্যৎ নির্ধারণ করত, বোস বিজয়ী হয়েছিলেন।  যদিও চিত্তরঞ্জন দাস প্রথমে শাসমলের রাজনৈতিক অবদানের জন্য তাকে ওই পদ দেওয়ার প্রস্তাব দিয়েছিলেন, তিনি শীঘ্রই পিছু হটলেন যখন তিনি জানতে পারলেন যে এই নির্বাচন শহরের কায়স্থ চক্রকে অখুশি করবে।  শাসমল চরম অপমান ও ক্রোধে বঙ্গীয় প্রাদেশিক কংগ্রেস কমিটি ত্যাগ করেন, এবং কাঁথি ও মেদিনীপুরের তাঁর নিয়ন্ত্রণের স্থানীয় রাজনীতি ও ওকালতি পেশায় চলে যান।
অঁরি লা ফোঁতেন
অঁরি লা ফোঁতেন (Henri La Fontaine; ২২শে এপ্রিল, ১৮৫৪ - ১৪ই মে, ১৯৪৩), ছিলেন একজন আন্তর্জাতিক খ্যাতিসম্পন্ন বেলজীয় আইনজীবী এবং আন্তর্জাতিক শান্তি ব্যুরোর প্রধান। তিনি ১৯১৩ সালে শান্তিতে নোবেল পুরস্কার লাভ করেন।
প্রাথমিক জীবন এবং শিক্ষা
লা ফোঁতেন ১৮৫৪ সালের ২২ এপ্রিল বেলজিয়ামের রাজধানী ব্রাসেলস্‌-এ জন্মগ্রহণ করেন।
রচনাবলী
অঁরি লা ফোঁতেন আইন এবং সালিশের উপর বেশ কিছু পুস্তক রচনা করেছেন: - এছাড়াও তিনি লা ভি আঁন্তেরনাসিওনাল-এর প্রতিষ্ঠাতা।
ভোলা পৌরসভা
ভোলা পৌরসভা বাংলাদেশের ভোলা জেলার একটি নগরভিত্তিক স্থানীয় সরকার সংস্থা। ১৯২০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা।
ইতিহাস
১৯২০ সালের ১০ অক্টোবর ভোলা পৌরসভা প্রতিষ্ঠিত হয়।
প্রশাসনিক অবকাঠামো
ভোলা পৌরসভার আয়তন ৩১.৪৮ বর্গ কিলোমিটার। এর উত্তরে বাপ্তা ও ধনিয়া ইউনিয়ন, দক্ষিণে বাপ্তা ও আলীনগর ইউনয়ন, পূর্বে শিবপুর ইউনিয়ন এবং পশ্চিমে বাপ্তা ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ভোলা পৌরসভার মোট জনসংখ্যা ৪৭,৪৭৭ জন। এর মধ্যে পুরুষ ২৪,৪৯৩ জন এবং মহিলা ২২,৯৮৪ জন। মোট পরিবার ৯,৬৩৫টি।
শিক্ষা
২০১১ সালের আদমশুমারি অনুযায়ী ভোলা পৌরসভার সাক্ষরতার হার ৭৬%।
তন্ত্র
তন্ত্র হল ভারতে খ্রিস্টীয় পঞ্চম শতাব্দীর পর প্রচলিত এক বিশেষ ধরনের উপাসনা ও সাধনপদ্ধতির নাম। "তন্ত্র" বেদের শেষাংস থেকে সৃষ্টি যাকে আগম বলে আর বেদকে নিগম বলে। হিন্দু,  তিব্বতীয় বোন, দাও তথা জাপানের শিন্টো, বৌদ্ধ ও জৈন মতবাদগুলিকে এবং পূর্ব ও দক্ষিণপূর্ব এশিয়ায় রেশম পথে বৌদ্ধধর্মের সম্প্রসারণে তন্ত্র বিশেষ প্রভাব বিস্তার করেছিল।
তন্ত্র পরম্পরাগত মাধ্যমে যুক্ত একটি আগমশাস্ত্র। ভারতীয় পরম্পরায়, যে কোনো ব্যবস্থিত গ্রন্থ, সিদ্ধান্ত, বিধি, উপকরণ, কলাকৌশল বা কার্যপ্রণালীকেও তন্ত্র বলা হয়।
হিন্দু ঐতিহ্যে, তন্ত্র প্রধানত শাক্ত সম্প্রদায়ের সঙ্গে যুক্ত, তারপর শৈব সম্প্রদায়, ও কিছু ক্ষেত্রে বৈষ্ণব পরম্পরার সাথেও সম্পৃক্ত। শৈব পরম্পরায় তন্ত্র গ্রন্থের বক্তা সাধারণত মহাদেব শিব, যেখানে তিনি দেবী পার্বতীর তন্ত্রসম্বন্ধীয় প্রশ্নের বিধিগত উপদেশমূলক উত্তর প্রদান করেন। বৌদ্ধধর্মের বজ্রযান সম্প্রদায় তাঁদের তন্ত্র-সম্বন্ধিত নীতি, কর্মপদ্ধতি ও সাহিত্যের জন্য প্রসিদ্ধ।
তন্ত্র-এর আক্ষরিক উদ্ভব মনে করা হয় এরূপে - “তনোতি ত্রায়তি তন্ত্র”।
তন্ত্রশাস্ত্রকে উত্তর-বৈদিক যুগের রচনা বলে মনে করা হয়, যার বিকাশলাভ প্রথম সহস্রাব্দের মধ্যভাগের কাছাকাছি সময়ে ঘটেছিল। সাহিত্যরূপে যেভাবে পুরাণ গ্রন্থকে মধ্যযুগীয় দার্শনিক-ধার্মিক রচনা হিসাবে মান্য করা হয়ে থাকে, সেভাবেই তন্ত্রশাস্ত্রে প্রাচীন আখ্যান, কাহিনি ইত্যাদির সমাবেশ রয়েছে। বিষয়বস্তুগত দৃষ্টিতে একে ধর্ম, দর্শন, সৃষ্টিরচনা শাস্ত্র, প্রাচীন বিজ্ঞান ইত্যাদির বিশ্বকোষও বলা যেতে পারে। ইউরোপীয় পণ্ডিতেরা তাঁদের ঔপনিবেশিকতাবাদী উদ্দেশ্যসাধনে তন্ত্রকে 'গুহ্য সাধনা' (esoteric practice) বা 'সাম্প্রদায়িক কার্যকলাপ' আখ্যা দিয়ে দিগভ্রান্ত করার চেষ্টা করেন।
বস্তুত তন্ত্রগ্রন্থের সংখ্যা সহস্রাধিক, কিন্তু প্রধান-প্রধান তন্ত্র ৬৪টি বলা হয়ে থাকে। তন্ত্রের প্রভাব যে বিশ্বস্তরীয়, তার প্রমাণ হিন্দু, বৌদ্ধ, জৈন, তিব্বতি ইত্যাদি ধর্মের তন্ত্র-সাধনার গ্রন্থসমূহ। ভারতে প্রাচীনকাল থেকেই বঙ্গ, বিহার ও রাজস্থান তন্ত্রের মুখ্যপীঠ ছিল।
ব্যুৎপত্তি
ব্যাকরণ শাস্ত্র অনুসারে, 'তন্ত্র' শব্দটি 'তন্' ধাতু নিষ্পন্ন যার অর্থ 'বিস্তার'। শৈব সিদ্ধান্তের 'কায়িক আগম' -এ এর অর্থ দেওয়া হয়েছে — তন্যতে বিস্তার্যতে জ্ঞানম্ অনেন্, ইতি তন্ত্রম্ (সেই শাস্ত্র যার দ্বারা জ্ঞানের বিস্তার করা হয়)। তন্ত্রের নিরুক্তি ‘তন’ (বিস্তার করা) এবং ‘ত্রৈ’ (রক্ষা করা), এই দুই ধাতুর সংযোগে সিদ্ধ হয়। অর্থাৎ, তন্ত্র সামগ্রিকভাবে জ্ঞানের বিস্তার করা ছাড়াও এর ব্যবহারকারীকে 'ত্রাণ' (রক্ষা) -ও করে থাকে।
তন্ত্রশাস্ত্রের আরেক নাম 'আগমশাস্ত্র'ও বটে। এই বিষয়ে বলা হয়েছে যে, আগমাত্ শিববক্রাত্ গতং চ গিরিজা মুখম্। সম্মতং বাসুদেবেন আগমঃ ইতি কথ্যতে।।
বাচস্পতি মিশ্র তাঁর যোগভাষ্যের তত্ববৈশারদী ব্যাখ্যায় 'আগম' শব্দের অর্থ করতে গিয়ে লিখেছেন যে, যার দ্বারা অভ্যুদয় (লৌকিক কল্যাণ) ও নিঃশ্রেয়স (মোক্ষ) -এর উপায় বুদ্ধিগোচর হয়, তাকে 'আগম' বলা হয়।
তন্ত্র বা আগমে ব্যবহারই মুুখ্য; তন্ত্রে ক্রিয়া ও অনুষ্ঠানের প্রতি জোর দেওয়া হয়। তন্ত্রশাস্ত্রের যে সাতটি লক্ষণ রয়েছে, তাতে জ্ঞান, কর্ম ও উপাসনার ব্যবহারিক বা আচরণীয় উপায়ের রূপ বর্ণিত হয়েছে। এই সাতটি লক্ষণ হল:
তন্ত্রের দৃষ্টিতে শরীর প্রধান নিমিত্ত; শরীর ছাড়া চেতনার উচ্চস্তরে পৌঁছানো যায় না। এজন্য তন্ত্রের গূঢ়ার্থ নিজ 'তন' বা দেহের মাধ্যমে আপন আত্মার 'ত্রাণ' বা উদ্ধারও বলা হয়ে থাকে। বাস্তবক্ষেত্রে, তন্ত্রসাধনায় শরীর, মন ও কায়-কলেবরের সূক্ষতম স্তরের সুসমন্বিত ব্যবহার ঘটে। তবে এটি অবশ্যই সত্য যে, তন্ত্রে শরীরকে মন, বুদ্ধি ও চেতনার সমানই প্রাধান্য দেওয়া হয়।
বিশ্ব শান্তি
বিশ্ব শান্তি বা বৈশ্বিক শান্তি বলতে সমগ্র বিশ্বের সকল জাতি, ধর্ম, বর্ণ নির্বিশেষে সকল মানুষের মধ্যকার শান্তি ও ভ্রাতৃত্ববোধকে বোঝায়। এটি সমগ্র বিশ্বের মধ্যেও হতে পারে আবার একটি নির্দিষ্ট অঞ্চলের মধ্যেও হতে পারে।
বিভিন্ন ধর্মীয় ও ধর্মনিরপেক্ষ সংগঠনের মানবাধিকার, প্রযুক্তি, শিক্ষা, প্রকৌশল বা কূটনীতির মাধ্যমে সব ধরনের যুদ্ধের অবসান হিসেবে ব্যবহৃত বিশ্ব শান্তি অর্জনের লক্ষ্যমাত্রা রয়েছে। ১৯৪৫ সাল থেকে জাতিসংঘের নিরাপত্তা পরিষদের পাঁচটি স্থায়ী সদস্য (চীন, ফ্রান্স, রাশিয়া, যুক্তরাজ্য এবং মার্কিন যুক্তরাষ্ট্র) কোনো প্রকার যুদ্ধ বা উত্তেজনা ছাড়াই পারস্পরিক ও আন্তর্জাতিক দ্বন্দ্ব সমাধানের অঙ্গীকার করেছে। তা সত্ত্বেও, দেশগুলো তখন থেকে অসংখ্য সামরিক সংঘাতে প্রবেশ করেছে।
ইতিহাস
প্রথম বিশ্বযুদ্ধের পর এই ধারণাটি জনপ্রিয় হয়ে উঠে এবং ফলস্বরূপ জন্ম হয় সম্মিলিত জাতিপুঞ্জের। এটি ছিল এমন একটা বৈশ্বিক সংস্থা যাকে পৃথিবীর বিভিন্ন দেশ ও জাতির মধ্য শান্তি, একতা, সমঝোতা ও মিত্রতা ধরে রাখার জন্য প্রতিষ্ঠা করা হয়েছিল। নির্ধারিত লক্ষ্যে পৌঁছাতে ব্যর্থ হওয়ায় দ্বিতীয় বিশ্বযুদ্ধের পর এর উত্তরসূরী হিসাবে জাতিসংঘ প্রতিষ্ঠা লাভ করে। জাতিসংঘই বিশ্বের প্রথম আন্তঃদেশীয় সংস্থা যেটি এখন পর্যন্ত আক্ষরিক অর্থে বিশ্ব শান্তি ধরে রাখতে সফল হয়েছে।
তবুও এটা পুরোপুরিভাবে বলা যাবে না যে বিশ্ব শান্তি অর্জিত হয়েছে। কারণ প্রত্যেক জাতি ও দেশের মধ্যকার সংঘাতহীন শান্তি পূর্ণ পরিস্থিতি ও সম্পর্ককেই বিশ্ব শান্তি বলা হয়। কিন্তু দ্বিতীয় বিশ্বযুদ্ধের পর কোনো বৃহৎ বৈশ্বিক যুদ্ধ না হলেও আঞ্চলিক কিছু যুদ্ধে পরাশক্তি রাষ্ট্রগুলোর অংশগ্রহণ বিশ্ব শান্তিকে সাময়িক বা দীর্ঘ সময়ের জন্য বাধাগ্রস্ত করেছিল। উদাহরণস্বরূপ ভিয়েতনাম যুদ্ধ, আরব–ইসরায়েল যুদ্ধ, সোভিয়েত-আফগান যুদ্ধ উল্লেখযোগ্য। এছাড়াও রাজনৈতিক টানপোড়ান ও অস্থিতিশীলতা বিশ্ব শান্তি বিনষ্টের অন্যতম প্রধান কারণ। এক্ষেত্রে স্নায়ুযুদ্ধ বা শীতল যুদ্ধ বিশেষভাবে উল্লেখযোগ্য। অনেকসময় একটি রাষ্ট্রের অভ্যন্তরীণ অস্থিতিশীলতা ও রাজনৈতিক কোন্দলে পরাশক্তিগুলোর হস্তক্ষেপ বিশ্ব শান্তি প্রতিষ্ঠায় বাধা হয়ে দাঁড়ায়। যেমন, আফগানিস্তানের গৃহযুদ্ধ ও ইরাক যুদ্ধ।
তবুও অনেকে মনে করেন সোভিয়েত ইউনিয়নের পতনের পর ভূ-রাজনৈতিক পরিস্থিতি অনেকাংশেই স্থিতিশীল হয়েছে। প্রতিযোগিতামূলক অগ্রগতি (যেমন, মহাকাশ প্রতিযোগিতা) ও কর্তৃত্ব প্রতিষ্ঠার লড়াই (সোভিয়েত সাম্রাজ্য ও মার্কিন সাম্রাজ্যবাদ) হ্রাস পেয়েছে। পাশাপাশি বিজ্ঞান ও প্রযুক্তির অগ্রগতির ফলে এখন সাম্রাজ্যবাদ থেকে দূরে সরে থাকা দেশগুলো নিজেদেরকে বিশ্বের সম্মুখে প্রতিষ্ঠা করার একটি সুযোগ পেয়েছে। বলা যায় একপ্রকার "সমতা আনায়ন" হয়েছে বা হচ্ছে। ফলে অধিকাংশ সমকক্ষ দেশ ও জাতি যুদ্ধ ও অশান্তির মাধ্যমে নিজেদের কর্তৃত্ব প্রতিষ্ঠার বদলে অর্থনৈতিক ও প্রযুক্তিগত উন্নতিকে গুরুত্ব দিচ্ছে।
চিত্রকূট জেলা
অর্থনীতি
২০০৬ সালে পঞ্চায়েতী রাজ্য মন্ত্রক থেকে দেশের ২৫০টি সবচেয়ে পিছিয়ে পড়া জেলাগুলির মধ্যে চিত্রকূট জেলা আছে, ঘোষণা করা হয়েছিল (মোট ৬৪০টি জেলা)। এটি উত্তরপ্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে। একের পর এক সরকারগুলি প্রায়শই জেলার উন্নয়নকে উপেক্ষা করে গেছে এবং তাই এটি ভারতের অন্যতম প্রত্যন্ত এবং অগম্য জেলায় পরিণত হয়েছে।
বিশ্ব শান্তি
ধর্মীয় দৃষ্টিভঙ্গি
right|thumb|250px|[[গ্যারি মেলচার্স দ্বারা অঙ্কিত, শান্তির দেয়ালচিত্র, ১৯৮৬।]]
চিত্রকূট জেলা
জনসংখ্যার উপাত্ত
২০১১ সালের ভারতের জনগণনা অনুসারে চিত্রকূট জেলার জনসংখ্যা ৯৯৯,৬২৬ জন, ফিজি অথবা মার্কিন যুক্তরাষ্ট্রের মন্টানার জনসংখ্যার প্রায় সমান। জনসংখ্যার ভিত্তিতে এটি ভারতে ৪৪৮তম স্থানে আছে (মোট ৬৪০টি জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৯.২৯% ছিল। চিত্রকূটে প্রতি ১০০০ পুরুষের জন্য ৮৭৯ মহিলা (যৌন অনুপাত) রয়েছে, এবং সাক্ষরতার হার ৬৬.৫২%।
বিশ্ব শান্তি
ধর্মীয় দৃষ্টিভঙ্গি
ধর্মীয় বিশ্বাসের মাধ্যমে প্রায়শঃই মানব জীবনের যাবতীয় সমস্যাসহ অন্য ব্যক্তির সাথে পরস্পর বিপরীতমুখী চিন্তা-ভাবনাকে চিহ্নিত ও পরিচিতি ঘটানোর সুযোগ তৈরী করা হয়।
চিত্রকূট জেলা
জনসংখ্যার উপাত্ত
২০১১ সালে ভারতের আদমশুমারি অনুযায়ী, জেলার জনসংখ্যার ৯৯.৮৭% হিন্দিকে তাদের প্রথম ভাষা হিসাবে ব্যবহার করত।
বিশ্ব শান্তি
ধর্মীয় দৃষ্টিভঙ্গি
ইহুদী এবং খ্রীষ্টানগণ মনেপ্রাণে বিশ্বাস করেন যে, একমাত্র ঈশ্বরের সাথে ব্যক্তিগত সম্পর্ক ও সান্নিধ্য স্থাপনের মাধ্যমেই প্রকৃত শান্তি আসবে। খ্রীষ্টানরা দাবী করেন যে নাজারেথের যীশু শান্তির রাজপুত্র। ব্যক্তি, সমাজ এবং সকল প্রকার সৃষ্টির মধ্যে অবস্থানপূর্বক শয়তানকে দূর করে মশীহ খ্রীষ্ট শান্তির রাজত্ব প্রতিপালন করবেন। প্রভু যীশু খ্রিষ্ট বলেছেন,
ইসলাম ধর্মে শান্তিকে সর্বোচ্চ গুরুত্ব দেওয়া হয়েছে। এটি ইসলাম ধর্মের অন্যতম মূলনীতি। ইসলাম শব্দটি সালাম ও "সিলম" শব্দ থেকে এসেছে যেগুলোর অর্থ হল যথাক্রমে শান্তি এবং আত্মসমর্পণ। ব্যাপকার্থে, শান্তি প্রতিষ্ঠার মাধ্যমে আল্লাহর নিকট নিজের ইচ্ছাকে সমর্পণ করাকেই ইসলাম ধর্ম হিসেবে সঙ্গায়িত করা হয়। এছাড়া ইসলামকে বোঝাতে "রিলিজিয়ন অব পিস" বা "শান্তির ধর্ম" শব্দটি ব্যাপকভাবে ব্যবহৃত হয়। আল্লাহর ("ঈশ্বর" শব্দের আরবি বিশেষ্য, এক এবং অদ্বিতীয়) নিকট আত্মসমর্পণের ভিত্তি হল নম্রতা। ইসলাম মতে, কোন ব্যক্তির নিজস্ব কোন নম্র আচরণ সহিংসতা বর্জন ও শান্তির উদ্দেশ্যে তা অভিমুখীকরণ ব্যতীত পরিপূর্ণরূপে সম্পন্ন হবে না।
বিশ্ব শান্তি প্রতিষ্ঠা
খেলাধুলা বিশ্ব শান্তি প্রতিষ্ঠায় গুরুত্বপূর্ণ ভূমিকা পালন করে বলে অভিমত দিয়েছেন কয়েজন গবেষক। দুই বা ততোধিক দেশের মধ্যে খেলা দেশগুলোর মধ্য একটি প্রতিযোগিতামূলক পরিস্থিতি সৃষ্টি করে ঠিকই, কিন্তু খেলাধুলা একটি নির্দিষ্ট নিয়মের মধ্যে পরিচালিত হয়। নিয়ম অনুযায়ী হেরে গেলেও তা যুদ্ধের থেকেও অধিক মান্য।
প্রাচীন গ্রিসের নগররাষ্ট্রগুলোর মধ্যকার কুরুচিপূর্ণ সম্পর্ককে অলিম্পিক খেলা অনেকাংশে লাঘব করেছিল। এর মাধ্যমে প্রতিযোগিতা হতো ঠিকই, কিন্তু তা হতো একটি নির্দিষ্ট নিয়মের ভিতরে, ফলে হারলেও হেরে যাওয়া পক্ষের কোনো সামরিক বা রাজনৈতিক পদক্ষেপ গ্রহণের সুযোগ থাকতো না। তৎকালীন অলিম্পিক গেমস দেবতা জিউসের সম্মানে খেলা হতো তাই হেরে যাওয়া পক্ষের তখন নিয়ম ভঙ্গ করে যুদ্ধ ঘোষণার সাহস ছিল না।
উপর্যুক্ত শিক্ষা বিশ্ব শান্তি প্রতিষ্ঠায় অত্যন্ত গুরুত্বপূর্ণ ভূমিকা রাখে। শিক্ষিত কোনো ব্যক্তি (রাষ্ট্রপ্রধান) বা জাতি অপর জাতির প্রতি ঘৃণা প্রদর্শন করে উভয় দেশের মধ্যকার শান্তি-শৃঙ্খলা নষ্ট করতে চাবে না। আপাতদৃষ্টিতে এতে রাজনৈতিক ও অর্থনৈতিক উভয় দিক থেকেই ক্ষতি বিদ্যমান। শুধুমাত্র কর্তৃত্ব প্রতিষ্ঠার জন্য যুদ্ধ-সংঘাত থেকে বিশাল পরিমাণ আর্থিক ও সামরিক ক্ষতির সম্ভাবনা থাকে। শিক্ষার ফলে মানুষ তুলনামূলক জ্ঞান লাভ করে। ফলে সে সহজেই তুলনা করতে পারে কি খারাপ আর কি ভালো। যুদ্ধ-সংঘাতের ক্ষতির দিকটি তার নিকট স্পষ্ট থাকে। এছাড়াও শিক্ষিত ব্যক্তি বিশ্ব শান্তি প্রতিষ্ঠায় বিভিন্ন পদক্ষেপে নিজেকে নিয়োজিত করে পারে, যেমন- রাজনৈতিক আন্দোলন।
বিশ্ব শান্তি ও সম্প্রীতির জন্য আঞ্চলিক ও আন্তঃদেশীয় সংস্থাও প্রতিষ্ঠা করা হয়েছে। যেমন, জাতিসংঘ, সার্ক, ওআইসি, আসিয়ান, জোট-নিরপেক্ষ আন্দোলন ইত্যাদি। এগুলোর প্রথম ও প্রধান লক্ষ্য হলো সদস্য রাষ্ট্রগুলোর মাঝের শান্তি, সম্প্রীতি ও সহযোগিতামূলক সম্পর্ক বজায় রাখা। এই কাজ করতে গিয়ে কিছু সংস্থা সামরিক আশ্রয়ও গ্রহণ করে। জাতিসংঘের শান্তিরক্ষা মিশন তন্মধ্যে প্রধান।
প্রতিবন্ধকতা
বিশ্ব শান্তি প্রতিষ্ঠার ক্ষেত্রে বর্তমানে সবচেয়ে বড় প্রতিবন্ধকতা হচ্ছে অর্থনৈতিক অসমতা। দেখা যায়, যে অধিকাংশ রাষ্ট্রই সামরিকভাবে শক্তিশালী হলেও অর্থনৈতিকভাবে দুর্বল। ফলে নিজেদেরকে প্রতিষ্ঠিত করতে এখনও অনেক দেশ যুদ্ধকেই বেছে নিচ্ছে। এছাড়াও সীমান্ত জটিলতা বিশ্ব শান্তির সামনে একটি প্রধান বাধা। সমঝোতা বা মীমাংসায় কাজ না হলে প্রকৃতপক্ষে এ সমস্যার কোনো বিকল্প নেই। সেখানে আবার পরাশক্তিগুলো জড়িয়ে পরলে যুদ্ধের মতো পরিস্থিতি সৃষ্টি হওয়ার সম্ভাবনা থাকে। ভারত-পাকিস্তান সীমান্ত সংঘাত, উত্তর ও দক্ষিণ কোরিয়ার সীমান্ত সংঘাত এবং ইসরায়েল–ফিলিস্তিন সংঘাত বর্তমানের কিছু প্রধান ও আলোচিত সীমান্ত সমস্যা, যেখানে পূর্বেও পরাশক্তি রাষ্ট্রগুলোর হস্তক্ষেপে যুদ্ধ সংঘটনের ইতিহাস আছে।
ধর্মীয় ও জাতিগত অসমতা বিশ্ব শান্তি বিনাশের অন্যতম কারণ। এটি কোনো অভ্যন্তরীণ শান্তি বিনাশেরও কারণ। বসনিয়া-হার্জেগোভিনা যুদ্ধ এর উল্লেখযোগ্য উদাহরণ। এছাড়াও আফ্রিকা ও এশিয়ার বিভিন্ন দেশের গৃহযুদ্ধও জাতিগত সংঘাতের ফলেই হচ্ছে। দেশের প্রধান ধর্মাবলম্বী ও জাতিগোষ্ঠীর মানুষের প্রভাব বিস্তার এবং একই সঙ্গে বিদেশি হস্তক্ষেপ এর প্রধান কারণ। একটি ধর্মীয় সংঘাত ব্যাপক আকার ধারণ করলে তা আরও বহু দেশে ছড়িয়ে পড়তে পারে। কারণ একই ধর্মীয় জাতীয়তাবাদী রাষ্ট্রগুলো স্বাভাবিকভাবেই তাদের স্বধর্মীদেরকেই সমর্থন দিবে। বিনিময়ে বিপক্ষের সঙ্গে তাদের দূরত্ব ও স্থিতিশীল কূটনৈতিক সম্পর্ক তৈরি হবে। এই কারণেই অধিকাংশ মুসলিম দেশের সঙ্গে ইহুদি সংখ্যাগরিষ্ঠ ইসরায়েল রাষ্ট্রের সম্পর্ক খারাপ।
বিশ্ব শান্তি দিবস
আন্তর্জাতিক শান্তি দিবস বা বিশ্ব শান্তি দিবস হলো জাতিসংঘ-ঘোষিত একটি আন্তর্জাতিক দিবস, যা প্রতি বছর ২১ সেপ্টেম্বর পালিত হয়। বিশ্বব্যাপী শান্তি প্রতিষ্ঠার লক্ষ্যে ঘোষিত দিবসটির উদ্দেশ্য হলো পৃথিবী থেকে যুদ্ধ ও সংঘাত চিরতরে নিরসন; এবং সেই লক্ষ্যে পৃথিবীর যুদ্ধরত অঞ্চলসমূহে যুদ্ধবিরতি কার্যকরের মাধ্যমে সেসব অঞ্চলে মানবিক সহায়তা পৌঁছে দেওয়া। দিবসটি ১৯৮১ সালে সর্বপ্রথম উদ্‌যাপিত হয়।
অ্যানড্রোমিডা ছায়াপথ
অ্যানড্রোমিডা ছায়াপথ (আইপিএ: /ænˈdrɒmədə/) ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম মেসিয়ার ৩১ বা এম৩১ বা এনজিসি ২২৪। প্রাচীন রচনা এবং তথ্যসূত্র অনুযায়ী একে অনেক সময়ই গ্রেট অ্যানড্রোমিডা নীহারিকা বলা হয়ে থাকে। এটি পৃথিবী থেকে আনুমানিক ২.৫ মিলিয়ান আলোক বর্ষ  দূরে অবস্থিত। অ্যানড্রোমিডা হল আমাদের আকাশগঙ্গা ছায়াপথের সবচেয়ে নিকটবর্তী প্রধান ছায়াপথ। এই ছায়াপথটির নাম পৌরাণিক রাজকুমারী এন্ড্রোমিডার নাম অনুসারে রাখা হয়।অ্যান্ড্রোমিডা ছায়াপথ হল স্থানীয় ছায়াপথ সমুহের সবচেয়ে বড় ছায়াপথ যার প্রতিবেশী হিসেবে আমাদের আকাশগঙ্গা, ট্রায়ান্গুলাম ছায়াপথ সহ আরো অনেক ছোট ছায়াপথ রয়েছে।
মিমি অং
মিমি অং (জন্ম ১৯৬৮) একজন বার্মিজ আমেরিকান প্রকৌশলী এবং জেট প্রোপালশন ল্যাবরেটরিতে (জেপিএল) প্রকল্প পরিচালক। তিনি মঙ্গলগ্রহের হেলিকপ্টার ইনজিনিটি, প্রথম বহির্জাগতিক বিমানের প্রধান প্রকৌশলী৷
অং ১৬ বছর বয়সে মার্কিন যুক্তরাষ্ট্রে এসেছিলেন এবং উর্বানা-চ্যাম্পেইনের ইলিনয় ইউনিভার্সিটিতে ইঞ্জিনিয়ারিং পড়েন৷ তার বাবা-মা বিশ্ববিদ্যালয়ে দেখা করেছিলেন এবং অং যুক্তরাষ্ট্রে জন্মগ্রহণ করেছিলেন, যদিও তার পরিবার বার্মায় ফিরে এসেছিল যখন তিনি ২ বছর বয়সে ছিলেন।
১৯ এপ্রিল, অং মঙ্গলগ্রহে নাসার প্রথম হেলিকপ্টার ফ্লাইটে দলের নেতৃত্বের দায়িত্ব পালন করেছিল। ভবিষ্যতে আবিষ্কার এবং উদ্ভাবনের প্রতিশ্রুতি দেওয়ার জন্য ১৯০৩ সালে রাইট ব্রাদার্সের পৃথিবীতে প্রথম বিমানের সাথে তুলনা করা এই ইনজিনিটিয়ের ৩৯-সেকেন্ড ফ্লাইটের বিষয়ে অং বলেছেন, "এটি একটি অবিশ্বাস্য মুহূর্ত ছিল" ” "আজ সকালে আমাদের স্বপ্ন বাস্তব হয়েছে” "